É é ! ndə bə́bə́lá émēn fɔ̄ɔ̄ naa Ǹtondôbə Zambá Ngul mə́sə a tyé yǎ fɔ̄ɔ̄ mɔ́ móé á Yērúzalɛm ai á Yúda təgě fə̄ bɔ̄ ka a ! Á kǎ bɔ́ ású é zie báwóg, ású ékódé báwú. 2Ǹgungúl mod ó sə̄ kīg fə, tɔ mǎn bəzimbi, tɔ ǹtsíg ǹtól, ngə́ profɛ́d, tɔ m̀vímvīgí, ngə́ nyiá modo mvíe; 3á miǹkunda bəzimbi, təge ai ǹtə́bə osú, m̀bu fəg, təge ai nyé, tɔ m̀faŋ ńgəngáŋ ngə́ bə́bə́lá m̀bibyáŋ ! 4Mayi bɔ́ və̄ bɔ́ngɔ́ nə́ bə́ tə́bə̄ bɔ́ ósú, miǹkə́ŋə́lə́ mí bɔ́n nə́ mí dzóē bɔ́. 5Angós bod lâyi tsag édí ávɔ̄g ńdūm, anə́ mod a tsaagi ényɔ́ ḿbɔ̄g; ómɔ́mɔ́ngɔ́ wâyi kpə́lə̄ nyīá modo mvíe, dzə́dzāā mod a káigi ǹtómba. 6Mod a yi bǐ mānyāŋ yǎ ndá ésīá, nyé nâ: "Wǎ ó bələ́ éwɔ̄man, bɔ̌ bía ǹtə́bə osú, é dzə́dzāā dzóm nyī é tə́bə wa á mvús !" 7Ényɔ́ ḿbɔ̄g á bāmá, nyé nâ: "Mǎyə̌m kig dzóē bod; á ndá dzam tɔ bidí tɔ biyé təge ai dzóm; myǎyəǎn kig ma tə́lē ńtə̄bə osú." 8Yerúzalɛm a fás mim̀bəg, Yúda a kə a ku á sí; ǹkɔ́bɔ̄ wábán ai mim̀bɔán byálām ai Ǹtondôbə və mətsamáná ai ebyandí á mís móé. 9Məbəbə mábán mâbɔɔlɔ bɔ́, bɔ́bə́bēn bákūlan ǹsə́m wábán anə́ Sodóma təge wá sɔli. Ngɔ́a bɔ́ ! Ḿból bábonde amalá dábán. 10Dzóóg nâ: "Mvɔ̌m ai sósōó mod !" Amú ā yi yén m̀fí yā mɔ́ móé ! 11Ngɔ́a m̀bə̂ mod ! Amalá ai nyé amú ā yǐ kig səlan ai máán móé. 12Bod báma, mǎn ómɔ́mɔ́ngɔ́, énye a tíbili bɔ́, biníngá ḿbɔ̄ bádzóē bɔ́. Ǎ bod báma, bətə́bə̄ bə́ ósú báán bádzâ mínā, bádzɔbɔdan mína məzěn.